da en da nl ca da da de es da da da da da da da da da da da da da da en nb tr en en da da de da da da da da da da da da da da da da nl da en da da es nl da
Nyt samarbejde vil spare ISS millioner af engangsposer | ISS Danmark
14.6.2022 07:00:00 CEST | ISS Danmark
Servicekoncernen ISS har indgået et nyt samarbejde med den danske iværksættervirksomhed Kobensac om en genanvendelig affaldspose af stilladsplast, der har potentiale til at kunne spare koncernen og dens kunder for millioner af engangsposer om året
En affaldspose af kasseret stilladsplast, der kan genbruges igen og igen i skraldespande på toiletter og i kontormiljøer. Og har en levetid på flere år. Som erstatning for de traditionelle engangsposer, der bliver brugt i dag.
ISS har netop indgået et nyt samarbejde med iværksættervirksomheden Kobensac, der har udviklet en miljøvenlig affaldspose, der kan reducere brugen af engangsposer i virksomheder markant.
Potentialet er derfor meget stort for ISS, der hvert år bruger mange engangsposer ude hos sine lidt over 1500 kunder på det danske marked og sine over 40.000 kunder på verdensplan.
”Vi ser et kæmpe potentiale i det her samarbejde. Affaldsposen er miljøvenlig, den kan spare tid for vores medarbejdere, og klimaaftrykket er nærmest ikke eksisterende både for ISS og for vores mange kunder, der får installeret den bæredygtige pose. Med dette samarbejde kan vi med en enkel løsning hjælpe vores kunder til en mere miljøvenlig affaldshåndtering,” siger Anders Dedenroth Høj, director Methods and Technology – Cleaning i ISS koncernen.
Hos Kobensac er der også stor tilfredshed med at indgå samarbejde med Danmarks største servicekoncern.
”Vi er meget positive og glade for, at vi har indgået samarbejde med Danmarks største leverandør af facility services. ISS’ måde at arbejde med bæredygtighed og drive forretning på harmonerer rigtigt godt med vores overordnede mål om at være med til at mindske klimaaftrykket mest muligt for vores samarbejdspartnere. For os er ISS en ideel partner ikke mindst med tanke på, hvor mange virksomheder ISS er repræsenteret i Danmark og på globalt plan,” siger Trine Bishop, stifter og ejer af Kobensac.
Gennem det seneste år har en stor, dansk virksomhed sparet over 200.000 engangsposer ved at bruge den genanvendelige, miljøvenlige pose fra Kobensac. Og netop klimaaftrykket ude hos kunderne er noget som ISS har styrket indsatsen omkring gennem sin ambitiøse plan om at være Co2 neutrale i 2040.
”Vi er helt bevidste om, at vi skal levere vores services på en miljøvenlig og bæredygtig måde. I og med at størstedelen af vores drift er ude hos vores kunder, har vi igangsat en række initiativer til at sikre, at vi mindsker vores klimaaftryk mest muligt ude hos vores kunder og vores underleverandører,” siger Anders Dedenroth Høj og uddyber, at den genanvendelige affaldspose også kan være interessant for ISS’ globale kunder.
ISS er en af verdens største servicekoncerner og den førende markedsleder i Danmark, og har 121 års erfaring med at levere integrerede serviceløsninger til de største virksomheder i Danmark og internationalt.
ISS er eksperter indenfor workplace, cleaning, food services og technical services, og har end 350.000 dedikerede medarbejdere, der hver dag påvirker millioner af menneskers hverdag, når de møder på ind på arbejdspladsen.
I 2022 har ISS lanceret en ambitiøs grøn plan om at være Co2-neutrale i alle dele af forretningen inden 2040. Det sker blandt andet gennem udskiftning af mere end 20.000 benzin- og dieseldrevne biler til el-biler og via et innovativt system, der kan reducere madspildet markant ude hos kunderne samt i vores leverandørkæder.
ISS er Danmarks største arbejdsgiver målt på antal medarbejdere, og har 6500 ansatte i den danske del af ISS, der har en årlig omsætning på ca. fire mia. kr. ISS opererer i over 30 lande i Asien, Europa og Nordamerika og har en samlet omsætning på ca. 72 mia. kr. for hele koncernen.
Information om ISS Danmark
Følg pressemeddelelser fra ISS Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ISS Danmark
ISS vil ansætte 1000 flygtninge i Nordamerika20.9.2022 12:50:04 CEST | Pressemeddelelse
ISS’ engagement gennem projektet Tent Partnership for Refugees giver nye muligheder for mennesker, der er blevet tvangsfordrevet fra deres hjemlande
ISS Danmark opnår tredjeplads ved ISS’ internationale kokkekonkurrence med fokus på bæredygtighed15.9.2022 14:34:17 CEST | Pressemeddelelse
Med den tredjehøjeste score fra seks dommere, inklusive den danske Michelin-kok Claus Henriksen og Melina Shannon Di-Pietro, adm. direktør for nonprofit-organisationen MAD under Noma, opnåede kokkeholdet fra ISS Danmark en fornem tredjeplads ved finaleeventet. Kokkeholdet fra USA tog guldet og fik titlen som verdens bedste kokke i ISS
ISS forlænger og udvider aftale med Siemens A/S i Aarhus8.9.2022 09:37:17 CEST | Pressemeddelelse
Servicekoncernen ISS forlængeISS forlænger og udvider aftale med Siemens A/S i Aarhusr og udvider sit samarbejde med Siemens A/S. Med den nye aftale vil ISS fortsat levere services til Siemens kontor i Aarhus. Aftalen har en samlet værdi på et stort tocifret millionbeløb og løber frem til 2025
ISS forlænger og udvider aftale med Siemens A/S i Helsingør8.9.2022 09:33:46 CEST | Pressemeddelelse
Servicekoncernen ISS forlænger og udvider sit samarbejde med Siemens A/S. Med den nye aftale vil ISS fortsat levere services til Siemens kontor i Helsingør. Aftalen har en samlet værdi på et stort tocifret millionbeløb og løber frem til 2025
ISS forlænger og udvider aftale med Siemens A/S i Vejle8.9.2022 09:30:58 CEST | Pressemeddelelse
Servicekoncernen ISS forlænger og udvider sit samarbejde med Siemens A/S. Med den nye aftale vil ISS fortsat levere services til Siemens kontor i Vejle. Aftalen har en samlet værdi på et stort tocifret millionbeløb og løber frem til 2025
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022